Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 552/13/5505	Liptovský Mikuláš, 27.3.2014
EEČ : 2-39-127-2014

U Z N E S E N I E

Trestná vec:	obvinená XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a prečin nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 70,00 € 
b.	Konkrétny adresát peňažnej sumy určenej na všeobecne prospešné účely: Svetielo nádeje - občianske združenie, Detská fakultná nemocnica s poliklinikou v Banskej Bystrici, Námestie L. Svobodu 4, Banská Bystrica.
c.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-983/OO-LM-2013.
	1. Dňa 17. 09. 2013 vo večerných hodinách v dome na ulici XXXXX, XXXXX, verbálne aj fyzicky napadla svoju matku XXXXX (XXXXX) tým, že v predsieni uvedeného domu sa vyhrážala matke so slovami "zabijem Ťa, ty si ma obrala o otca", ďalej jej vulgárne nadávala, že je piča a kurva, pričom po tomto verbálnom napádaní ju strčila oboma rukami na zem a tam ju zovretými päsťami oboch rúk udierala po celom tele a do oblasti hlavy, v dôsledku čoho XXXXX začala strácať vedomie a dňa 08. 10. 2013 v čase okolo 18.30 hod.  prišla opäť do domu na ulici XXXXX, XXXXX, kde sa v hornej časti domu v tom čase nachádzala jej matka XXXXX, pričom ako prišla ku svojej matke bez slova fyzicky na ňu zaútočila a to tak, že ju súčasne oboma rukami udrela po oboch lícach, následne ju začala škriabať, pričom na ňu kričala so slovami "nedovolím predať tento dom, ja som tu zažila detstvo" a následne pokračovala vo fyzickom napádaní a to tak, že chytila svoju matku oboma rukami za vlasy a niekoľkokrát jej buchla hlavu o stenu, v dôsledku čoho XXXXX upadávala do bezvedomia a následne keď sa jej podarilo újsť na záhradu pred dom, kričala po nej aj tak si ťa chytím a zabijem ťa, čo u XXXXX vzbudilo dôvodnú obavu, že by mohla svoje vyhrážky uskutočniť,

	2. Dňa 06. 10. 2013 v presne nezistenom čase okolo 17.00 hod. pri fabrike Sweedwood v Liptovskom Mikuláši zastavila svojim osobným motorovým vozidlom pri XXXXX (XXXXX, ktorá išla na bicykli a začala jej nadávať, že preklína deň, kedy vstúpila do ich rodiny, že ju zabije a že príde aj na ňu a keď sa na bicykli pohla ďalej, naštartovala svoje motorové vozidlo tak, že motor silno zreval a pohla sa smerom za XXXXX, ktorá sa preľakla, zosadla z bicykla a utekala s ním za autobusovú zastávku, kde čakala kým odíde, pretože týmto  u nej vzbudila dôvodnú obavu, že by mohla svoje vyhrážky uskutočniť.

Odôvodnenie: 
	Uznesením povereného príslušníka Obvodného oddelenia PZ v Liptovskom  Mikuláši, sp. zn. ORP-983/OO-LM-2013 bolo dňa 10. 10. 2013 začaté trestné stíhanie a podľa § 206 ods. 1 Trestného poriadku vznesené obvinenie XXXXX pre prečin nebezpečného vyhrážania podľa § 360 ods. 1, ods. 2 písm. b/ Trestného zákona pre prvý skutok uvedený vo výrokovej časti tohto uznesenia. Dňa 18. 10. 2013 jej bolo vznesené obvinenie pre prečin nebezpečného vyhrážania podľa § 360 ods. 1 Trestného zákona pre druhý skutok uvedený vo výrokovej časti tohto uznesenia
	V predmetnej veci  sa  koná  o prečinoch, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinená a poškodené uzavreli dňa 25. 03. 2014 zmier, v rámci ktorého obvinená XXXXX vyhlásila, že spáchala skutky, za ktoré je stíhaná. Poškodené XXXXX a XXXXX  uviedli, že obvinená XXXXX im trestným činom nespôsobila žiadnu škodu. 
	Obvinená slobodne, vážne, zrozumiteľne a určito vyhlásila, že spáchala skutky,  za ktoré je stíhaná. 
	Dňa 25. 03. 2014 zložila do pokladne Okresnej prokuratúry v Liptovskom Mikuláši peňažnú sumu vo výške 70,- €,  ktorá bola zaslaná na účet Krajskej prokuratúry v Žiline. Z tejto chce 50% poukázať štátu na peňažnú pomoc poškodeným podľa osobitného zákona a 50% v prospech Svetielo nádeje - občianske združenie, Detská fakultná nemocnica s poliklinikou v Banskej Bystrici, Námestie L. Svobodu 4, Banská Bystrica, IČO: 37889346.
	Táto suma je primeraná závažnosti spáchaného trestného činu.  
	Obvinená a poškodené s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej (doposiaľ nebola súdne trestaná) a na jej osobné a majetkové pomery som dospela k záveru, že takýto spôsob rozhodnutia je dostačujúci. 
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Zdeňka Klaučová
prokurátorka